作者:馬致遠
標題:呂洞賓三醉岳陽樓・賀新郎
內容:你看那龍爭虎鬥舊江山。(郭雲)你笑甚麼？(正末唱)我笑那曹操奸雄。(郭雲)你哭甚麼？(正末唱)我哭呵，哀哉霸王好漢。(郭雲)老師父，你怎麼哭了又笑，笑了又哭？(正末唱)為興亡笑罷還悲嘆，不覺的斜陽又晚。咱想這百年人則在這捻指中間。(郭雲)不爭老師父在樓上玩賞，可不攪了我茶客。(正末唱)空聽得樓前茶客鬧，爭似江上野鷗閒。百年人光景皆虛幻。(正末看科)(郭雲)我也學你看一看。(正末唱)我覷你一株金線柳，猶兀自閒憑著十二玉欄干。